Karl Jenkins | Roekeloos
Die Vredemakers / The Peacemakers,
Die teks uit die Bybel en toesprake deur onder andere Nelson Mandela, Martin Luther King, Ghandi en Moeder Teresa word ’n dieper dimensie in Afrikaans gegee.
Met: Die Libertaskoor en -orkes
Bindingstekste, voordrag en solis: Amanda Strydom
Dirigent: Johan de Villiers
Konsertmeester: Jürgen Schwietering
Orrel: Zorada Temmingh
Komponis: Karl Jenkins
Vervaardiger: Bondina Osterhoff
Plek: VGK, Bridgton, Oudtshoorn
Datum: 5 April: 14:00; 6 April: 10:00
Die boeiende koorwerk wat was spesiaal vir Kaapstad se Nobelvredesberaad geskryf is – maar later uitgestel is – sal nou vir die eerste keer by die jaarlikse Kunstekaap Nasionale Jeugmusiekkompetisie opgevoer word.
Die vier minute-lange “Palladio” deur Walliese komponis Karl Jenkins, sal op Saterdag 18 Oktober deur ‘n saamgestelde jeugkoor en die Kaapstadse Filharmoniese Orkes (KFO) en lede van die Jeugorkes (KFJO) onder leiding van Brandon Phillips tydens ‘n galakonsert by die Kunstekaap-teater in Kaapstad uitgevoer word.
Voor die ses finaliste om die louere in vanjaar se kompetisie meeding, word Jenkins se komposisie vir die eerste keer in die wêreld uitgevoer word. Eddie Clayton van die Johannesburgse Jeugorkes het die verwerking gedoen met lirieke wat spesiaal vir die Nobel-beraad deur Sibusiso Njeza van die Universiteit van die Wes-Kaap se Creative Arts-koor geskryf is.
Die 70-jarige Jenkins is die lewende komponis wat internasionaal die meeste opgevoer word. Sy orkes- en koorstuk, The Armed Man: A Mass for Peace is al byna ‘n duisend keer in 20 verskillende lande gespeel.
Jenkins, wat bekend is vir sy oorgangskomposisies, was die eerste internasionale komponis wat die Johannesburg Universiteit se Kingsway-koor gedirigeer het tydens sy 2007-besoek aan Suid-Afrika toe hulle The Armed Man: A Mass for Peace met ‘n 70-stuk orkes opgevoer het.
In 1995 verwerf hy beroemdheid met die Adiemus-projek waar hy die klassieke met etniese en vokale klanke en slagwerk in ‘n nuwe genre verweef het. Dit het klassieke- en poptrefferlyste dwarsoor die wêreld oorheers.
“Kunstekaap is geëerd om ‘n platform aan dié uitstaande werk te bied ná die uitstel van die Nobel-vredeskonferensie,” sê Michael Maas, Kunstekaap se uitvoerende hoof.
“Dit is ‘n werk wat die rol van die uitvoerende kunste bevestig, waar vermaak mense oor kulturele, sosiale en politieke skeidslyne saamsnoer.
“Die Kunstekaap Nasionale Jeugmusiekkompetisie vir musikante tussen die ouderdomme van 14 en 19 jaar is die derde grootste musiekkompetisie in die land. Dit is ook die enigste een waar die finaliste onder die begeleiding van die KFO teen mekaar meeding,” sê hy.
Vanjaar is 18 talentvolle jongelinge is tydens uitmergelende uitdunrondes gekies om die laaste vier rondes te speel wat deur ‘n paneel van vooraanstaande musici en akademici beoordeel word.
Die finaliste galakonsert op 18 Oktober begin om 19:30 by die Kunstekaap-teater. Kaartjies kos R100, terwyl pensioenarisse en studente slegs R40 betaal. Besprekings kan by Kunstekaap Bel-‘n-Sitplek 021 421 7695, Computicket 0861 915 8000, Shoprite en Checkers winkels, of aanlyn www.computicket.com gedoen word.
#Aardklop Requiem for the Living
Requiem for the Living,
Komponiste Dan Forrest en Karl Jenkins se musiek word saamgesnoer in ’n opwindende produksie van die NWU se Puk-koor en die Puk-simfonieorkes.
Die program bestaan uit twee toeganklike werke van dié twee lewende komponiste. Forrest se “Requiem for the Living” (2013) is ’n hartroerende klankbaanagtige komposisie wat besig is om vinnig ’n gunsteling onder wêreldgehore te word.
Jenkins is tans die lewende komponis wie se werke wêreldwyd die meeste uitgevoer word. Sy “Gloria” (2009) is gebaseer op engele se lofprysing van Christus se geboorte.
Interessante perkussie sorg vir opwinding vir die gehoor.
Ouderdomsbeperking: Almal welkom
Kaartjies: R 80
Plek: NG Kerk Miederpark, Potchefstroom
Datum: 9 Oktober 17h00 & 11 Oktober 1h00
27727 keer gelees